**Мәртөк аудандық қоғамдық кеңесі**

«10» қараша 2023 жыл №11 Мәртөк селосы

Мәртөк аудандық қоғамдық кеңестің отырысының

**ХАТТАМАСЫ**

**Төрағалық етуші: Ш.Саринов - аудандық қоғамдық кеңестің төрағасы**

**Қатысушылар:**В.И.Гончарюк, А.Темірболат,А.Үсенов, К.К.Балгазин, А.Н.Шек, М.И.Быстров, А.А. Мадиева ,Б.Т.Абдуллин

Қ**.**Х.Әлжан – Аудан Әкімінің орынбасары

Ж.Ж.Елібаев – Ішкі саясат және тілдерді дамыту бөлімінің басшысы

Е.Б.Ониськова - « Мәртөк тынысы » газетінің бас редакторы

Н.А.Жамбосынова – Аудандық мұрағат басшысы

А.Е.Ғаббасов – ТҮКШ, жолаушылар көлігі және автомобиль жолдары

бөлімінің басшысы

О.Д.Нұрбердиев – Ауыл шаруашылық бөлімі басшысының орынбасары

**Селекторлық байланыс арқылы:**

Р.С.Байсағызов – Қаратоғай ауылдық округі әкімі

Е.Б.Түкібаев – Аққұдық ауылдық округі әкімі

Ж.Т.Қаржауов – Жайсан ауылдық округі әкімі

Е.Ж.Алланазаров – Байнасай ауылдық округі әкімі

А.А.Ажниязова – Байторысай ауылдық округі әкімі

Р.Қ.Ерімбетов – Қарашай ауылдық округі әкімі

Е.Қ.Ғазизов – Құрмансай ауылдық округі әкімі

А.Ы.Ахметов – Қызыл жар ауылдық округі әкімі

**КҮН ТӘРТІБІ**

1. **Аудандық мұрағаттың 2023 жылы атқарылған жұмыстарының жетілдіру бағыттары туралы ( Баяндайды : Н.А.Жамбосынова)**

**ОТЫРЫС БАРЫСЫ**

**Ш.Саринов** - 2023 жылғы жұмыс жоспарына сәйкес қоғамдық кеңестің кезекті отырысына қоғамдық кеңес мүшелерімен қатар,аудан әкімінің орынбасары, бүгінгі қаралғалы отырған күн тәртібіндегі мәселеге қатынасы бар мекеме басшылары, селекторлық байланыс арқылы ауылдық округ әкімдері қатынасып отыр.

**Н.А.Жамбосынова –** Құрметті қоғамдық кеңес мүшелері, жиынға қатысып отырған әріптестер!

Тарихты жасайтын адамдар, сақтайтын – архив дейді. Архив ісі- күрделі де, қызықты да іс. Архивтің негізгі төрт жұмыс бағыты бар: құжаттарды жинақтау, қабылдау, есепке алу және пайдалану. Бұл бағыттар бойынша жұмыстар тұрақты түрде жүргізіліп жатады, және де бұлар біздің салаға қатысты көпшілік түсіне бермейтін спецификалық жұмыстар. Осы туралы сіздерге баяндап берейін, одан кейін қиындықтар мен туындайтын мәселелерге тоқталамын.

Мәртөк ауданының архиві 2023 жылдың 9 айында мынадай жұмыстар атқарды:

**100** сақтау бірлігінің физикалық жағдайы жақсартылды және **10 с.б.** реставрацияланды (парақтары желімделді, өшіп кеткен мәтіндері қайта жазылды, бүлінген мұқабалары ауыстырылды: №31 қор – «Междуреченский» совхозы, №114 қор – Әділет басқармасы); температуралық және ылғалдық тәртібінің **38** өлшемі және **9** рет санитарлық күндер өткізілді. **25** қорабтағы **380 с.б.** және **100** бумалардың **1050с.б.**, қосымша **2000** бума және **333,8 м** сөрелердің шаңсыздандыруы өткізілді және қоймада орын ауыстырды.

Мекемелерге істер номенклатурасын жаңарту және де қайтадан жасауға әдістемелік, практикалық көмек берілді, бұл: аудандық жұмыспен қамту және әлеуметтік бағдарламалар бөлімі, аудандық прокуратура (түзетулерден кейін облыстық СТК-да келісілді); Аққұдық, Жайсан ауылдық округі әкімінің аппараттары, кәсіпкерлік бөлімі, орман және жануарлар дүниесін қорғау мекемесі, санитарлық-эпидемиологиялық бақылау басқармасы (архивте келісімделді, **249** позиция), аудандық тұрғын-үй коммуналдық шаруашылығы, жолаушылар көлігі және автожолдар бөлімі (түзетулер енгізуге қайтарылды). **23 қордың 2959** құжаттарының толықтығы және жәй-күйі тексерілді, ол: Қарашай, Покров, Линовицк, Байторысай, Рыбаков, Жайсан, Новомихайл ауылдық Кеңестерінің, ауыл шаруашылық жұмысшыларының кәсіптік одағы, «Плодородие» ШК, Жайсан АКТУ-13, Мәртөк коммуналдық шаруашылық кәсіпорны, Мәртөк орталық дәріхана, Мәртөк аудандық дезинфекциялық стансасы, жойылған мекемелердің коллекциясы, Мәртөк аудандық халықтық бақылау комитеті, Покров сельпосы, Мәртөк автокөлік кәсіпорны, «Мәртөк» акционерлік қоғамы, аудандық телекоммуникация торабы, Жайсан элеваторы, аудандық өндірістік жол учаскесі, «Путь к коммунизму» колхозы, «Байторысай» өндірістік кооперативі құжаттары, нәтижесінде актілер толтырылып қор істеріне қосылды.

«Мәртөк ауданы әкімі аппаратының АХАТ бөлімі» қорының ертерек қабылданған тұрақты сақталатын құжаттарына өндеу жасалынды: өндеу барысында күрделі реставрация жұмыстары жүргізілді – кітаптар ауылдық кеңестері, мерзімдері бойынша бөлініп, парақтары біртіндеп желімденіп кітаптық блоққа түптелді, қайта тігілді, жыртылған парақтары желімденіп, нөмірленді, жасалынған жаңа мұқабаларға кітап блогі тігілді. Өндеу нәтижесінде **65** кітап құрастырылды, тарихи анықтама және тізімдеме даярланып СТК-да бекітілді.

Тұрақты сақталатын Мәртөк аудандық сотының –**26**, АХАТ бөлімінің – **10**, Мәртөк аудандық тарихи-өлкетану музейінің – **10 ісі**, жеке құрам бойынша **27** істері қабылданды, барлығы **73** іс. Құжаттар қоймаға түскенде **40** бума, **8** қораб жасақталып, **48** ярлык жазылып жапсырылды, **128** архивтік шифр қойылды.

Башқұртстан Республикасының Ұлттық архивінен алынған құжаттарына **ғылыми анықтама** дайындалып тапсырылды. 78 қор ісі және 30 бақылау істер жүргізіліп толықтырылды.

**2023 жылдың 9 айында** «ҚБЭА» АЖ-мен жұмыс жалғастырылды, қосымша **1398** істер **51965** файл-парақ сканерленді, кәзіргі таңда барлығы **21** қордың **2425** істері **122453** файл-парақ сканерленді. Бір қызметкер босатылып осы жұмыспен айналысып жатыр, бірақ, сканерленетін істердің парақтары өте көп болғандықтан, қойылған жоспарға жету қиындыққа соғады.

Ведомстволық архивтердің орталықтандырылған есебі (паспортизация) жүргізіліп жинақ паспорт толтырылды.

**2023 жылдың 9 айында 316** әлеуметтік-құқықтық сұраныс түсіп, барлығына жауап берілді.

Әлеуметтік-құқықтық сұраныстардың **218** қанағаттандырарлық жауап. **98** сұранысқа жауап қанағаттанарлықсыз берілді, себебі сұратылған жылдардың және мекемелердің құжаттары архивке түспеген немесе мәліметтер ішінде сұратылған ақпарат жоқ. Әлеуметтік-құқықтық сұраныстардың **61** шет елдерден келіп түскен, оның **57**-не қанағаттандырарлық жауап берілді, ал **4** – қанағаттанарлықсыз.

Аудандық «Мәртөк тынысы» газетінде мемлекеттік қызмет көрсету туралы **мақала** жарияланды. Архив қызметкерлері арасында сыбайлас жемқорлыққа қарсы ҚР-ның Тұжырымдамасын түсіндіру жұмыстары өткізілді. Фейсбук, Инстаграм әлеуметтік желілерде «Мәртөк ауданының мемлекеттік архиві» парақшасында е-гов порталы арқылы электрондық қызметтер алуды насихаттау мақсатында **3 бейнеролик, 1 инфографика** reels түрінде жарияланды.

**14 сәуір күні** облыстық архивте өткен семинарда Башқұртстан Республикасының Ұлттық архивіне барған экспедиция қорытындысы бойынша **баяндама** дайындалып оқылды. **24 сәуір** күні "Архивтік анықтамалар, архивтік құжаттардың көшірмелерін немесе архивтік үзінділер беру" мемлекеттік көрсетілетін қызметті алу тәртібі туралы **тікелей эфир** *(47адам қатысты)* өткізілді .

**5 мамыр күні** Мәртөк ауданының мемлекеттік архивінің **35 жылдығына** арналған **2 көрме** ұйымдастырылды, аудандық тарихи-өлкетану музейінде (50 адам) және аудандық Мәдениет Үйінде (адам саны саналмайды).

**31 мамыр күні** «Өзекті өртер өкініш» атты іс-шараға аудан архивінің меңгерушісі Н.А. Жамбусынова қатысып, архивтік материалдарға сүйеніп **баяндама** оқыды.

**16 маусым күні** ХҚКО-ның қызметкерлеріне мемлекеттік көрсетілетін қызмет тәртібі туралы **семинар** өткізілді .

Әлеуметтік желілерде (Инстаграмм, Фейсбук) архив жұмысына қатысты бірнеше посттар жарияланды.

Ақтөбе облысының мемлекеттік архивінің 100-жылдығы аясында **18 тамыз** күні өткізілген «Үздік архивші» байқауына **2 архивші** қатысты.

**21 қыркүйекте «Архив және болашақ ұрпақ»** жобасы аясында колледж оқушыларына архивтің виртуалдық көрме көрсетумен танымдық сағат өткізілді.

**25 қыркүйек – 5 қазан аралығында** Башқұртстан Республикасының Ұлттық архивінде және Орынбор облысының біріккен мемлекеттік архивінде «Шетел архивтердегі құнды құжаттар» тақырыбы бойынша ұйымдастырылған ғылыми экспедицияға қатысып ҚР Ұлттық архив қорын біршама құжаттармен толықтырдық. Әкелінген құжаттар зерттеліп, тізімдемелер мен ғылыми анықтама дайындалып бір жылдан кейін ғылыми айналымға еңгізіледі. Қараша айында құжаттамаға жауапты аудан әкіміне бағынысты мекемелердің қызметкерлерімен семинар жоспарланған.

**Архивтің басты мәселесі – өз ғимаратының жоқтығы**, жалға алып отырған ғимарат бөлмелері кәзіргі кезде апатты түрде деп айтуға болады: еденнің тақтайлары босап, жүргенде қозғалып тұр, төбе және қабырғадағы сылақ қопарылып түсіп жатыр, қоймадағы ылғалдылық нормадан жоғары, бұл жағдай қызметкерлерге де, құжаттарға да қауіпті.

Аудандық мекемелердің ведомстволық архивтерін және құжаттаманы жүргізуіне қарасақ, мынадай басты мәселелер бар:

1. Кейбір мекемелер істер номенклатурасын әлі де ретке келтірген жоқ, атап айтқанда, аудандық архитектура және құрылыс бөлім, білім бөлімі бірнеше рет хабарласып, бастаған болатын, бірақ, нәтижесі көрінбеді. Бір қатар мекемелер мерзімдерді өткізіп барып, тексеріс келгенде ғана істер номенклатурасын келісімдеу керек болғасын алып келеді, бірақ, келісімдеу үшін, архив номенклатурадағы істердің, олардың сақтау мерзімдерінің, Тізбе бойынша қолданған тармақтар нөмірлерінің дұрыс анықталғанын тексеру керек және де мекемелер келесі жылдың істер номенклатурасын архивтерде ағымдағы жылдың 10 желтоқсанына дейін келісімдеуге міндетті. Іс жүзінде, біз қаңтар-наурыз айына дейін қабылдай береміз, бұл мерзімге дейін де үлгермейтін мекемелер бар.

2. Биыл, жоғарыда айтылғандай, ведомстволық архивтердің паспортизациясы өтті. Бұл – өте маңызды есеп, себебі, жинақталған мәліметтер Орталық қор каталогына еңгізу үшін пайдаланады. Архив 2023 жылдың 24 мамырдағы №7-4/30 хатымен әкім аппаратына бағынысты мекемелердің ведомстволық архивтерінің паспорттарын сұратқан, тапсыру мерзімі 20 маусым деп көрсеткен. Паспорт уақытылы тапсырылмағасын, 3 шілде күні әкім аппаратының электрондық поштасына, 10 шілде күні – әкім аппараты басшысының жұмыс поштасына мекемелердің атқарушылық тәртібіне мән беріп шұғыл түрде паспорттардың тапсырылуын қадағалауы сұралды, нәтиже болмағасын, 17 шілде күні тапсырмаған мекемелердің электрондық пошталарына осы туралы хат тағы жіберілді, бірақ, бірқатар мекемелер тапсырманы орындамай, республикалық жоспарлық паспорттаудың сапалы өтуіне кедергі жасады. Тапсырмаған және кешігіп тапсырған мекемелердің тізімі аудандық әкім орынбасарына жіберілді, бірақ, олармен жұмыс жасалғанына, шара қолданғанына сенімді емеспін. Паспорт тапсырмаған мекемелер: аудандық тұрғын үй-коммуналдық шаруашылығы, жолаушылар көлігі және автомобиль жолдары бөлімі, білім бөлімі, сәулет, қала құрылысы және құрылыс бөлімі, ауыл шаруашылық бөлімі, ішкі саясат және тілдерді дамыту бөлімі, мәдениет, дене шынықтыру және спорт бөлімі, Құрмансай, Родников, Тәңірберген, Хазірет, Сарыжар ауылдық округтарынің әкімі аппараттары.

3. Тағы бір мәселе – ол құжаттарды архивке тапсыру. Бұл жерде ұйымның өз ведомстволық архивіне тапсыру және содан кейін аудандық архив мекемесіне тапсыру туралы айтқым келіп отыр. Ережелерге сәйкес, ұйымның архивіне тапсырылған құжаттардың сақтау мерзімі аяқталғаннан кейін, құжаттар аудан архивіне тапсырылуы тиіс, және де құжаттарды өндеу, тізімдемелер жасақтау ұйымның міндеті болып табылады. Іс жүзінде, ұйымдарда құжаттаманы басқару, құжаттарды уақытылы архивке тапсыру жұмысына маман бекітілмегендіктен, немесе маманы жиі алмасуына байланысты, бұл жұмыс ақсап тұр деуге болады. Ауылдық округтардың басым бөлігі құжаттарды тапсырмаған, оның ішінде, Мәртөк, Тәңірберген округтары жыл сайын жоспарға, тапсыру кестесіне еңгізіледі және бұл туралы мекемеге хат жіберіледі, бірақ жұмыс қолға алынбаған түрде қала береді. Айтылғандай, архивтің ғимаратындағы жағдай күрделі, оған қарамастай, орын тауып, құжаттарды қабылдауға тырысамыз, ал мекемелер болса өз құжаттарының сақталуына аса мән бермейді, соңында бұл құжаттардың жоғалуына, бүлінуіне себеп болады.

Осы жерде Хазірет, Родников селолық округтарді айта кету керек. Мәртөк ауданына қосылғанына 26 жыл толды, осы күнге дейін бір де құжат архивке тапсырылмаған. Родников округі тіпті 1991 жылға дейінгі құжаттарды сақтап отыр, архив тарапынан тапсыру туралы бірнеше хаттар жіберілгенімен, әлі күнге дейін қозғалыс жоқ. Хазірет округінде 2011 жылға дейінгі құжаттары өртте жанып кетті, сол жағдай сабақ болмаған сияқты, 2017 жылды қосып алғанда тапсырылыу тиіс құжаттар әлі күнге дейін мекемелерінде сақталуда. Осы жағдайларға мекеме басшылары аса мән берсе деймін, және құжаттардың жоғалғаны үшін әкімшілік жауаптылық бар екенін де ұмытпағанымыз жөн.

**Саринов Ш.М**.– Құрметті жолдастар , мұрағат басшысына рахмет, баяндама үлкен жауапкершілікпен айқын , кең көлемде жазылған .Негізгі мәселелер толық қамтылған. Баяндаманы талқылауға көшеміз .

**Темірболат А.Қ. –**Мұрағаттың қазіргі тұрған ғимараты пайдаға аспайды . Едені қозғалып тұр , сүрініп құлайсыз .

Жоспарланған жаңа ғимараттың құрылысын салуды бастатуға күш салу керек, немесе босаған жарамды ғимараратқа көшіру керек .

Мұрағаттың ішкі шаруасына келетін болсақ , аудандық әкімшілік бөлімдерінің және шарушылық нысандарына қарамастан басқа да мекемелердің құжаттарын бекітілген номенклатуралар бойынша мұрағатқа өткізуді жандандыру керек . Баяндамада көрсетілген кемшіліктерді тузету аяқсыз қалмауы тиіс. Осы мәселені Қайрат Хасенұлы өзіңіздің қадағалауыңызға алсаңыз.

**Быстров М.И. -** Надо написать письмо Акиму района , освободившиеся здание выделить архиву . В районе архив открыт 1988 году , хотя нашей независомости более 30 лет , районный архив переносит кочевую жизнь , На сегодня часть архивных документов находятся в Хобде , Акбулаке ,Оренбурге.

**Үсенов А.М. -** Мұрағаттың бір жерден бір жерге көшіп қонуы өте тиімсіз, Құжаттардың сиымдылығына сәйкес келетін, температуралық, ылғалдылық нормаларын қанағаттындыратын ғимарат болу керек . Сондықтан қазіргі отырған ғимаратта барынша жөндеу жұмыстарын өткізіп, жаңа ғимараттың құрылысын тездету керек .

**Гончарюк В.И. -** Вношу предложение, чтобы руководство и архивариусы районного архива, по возможности оказали практическую помощь организациям и предприятиям на местах, т.к. у них нет освобожденного специалиста .

**Әлжан Қ.Х. –**Мұрағаттың қазіргі орналасқан ғимараты Жайсан көп салалы колледжіне қарасты .Мұрағатқа жаңа ғимараттың керек екені даусыз . Бұл мәселе күн тәртібінен түспейді . Облыс бойынша республикалық бюджет арқылы 4 ауданда біріктірілген аудандық мұрағат пен музейдің ғимараттарын салу жоспарланған , соның бірі біздің аудан үшін болғалы тұр. Бүгінгі күні Темір ауданыныда құрылыс жұмыстары басталды .

Күн тәртібіндегі мәселе бойынша, мекемелердің, бөлімдердің құжаттарын тапсыру, қазіргі ғимаратта жөндеу жұмыстарын қадағалау, жаңа құрылысқа бастатуға ат салысу үшін аудандық қоғамдық кеңестің белсенді мүшесі Темірболат А.Қ. ағамызды куратор ретінде сайласақ деген пікір айтамын .

**ШЕШІМ ЕТТІ:**

1. **Аудандық мұрағат басшысы Н. А. Жамбосынованың 2023 жылы атқарылған жұмыстарының жетілдіру бағыттары туралы есебі еске алынсын .**
2. **Аудандық әкімшілік бөлімдері, мекемелер (шаруашылық нысанына қарамастан) жуық арада істер номенклатурасын, ведомоствалық архивтерін ретке келтіріп, мерзімі келген құжаттарды аудандық мұрағатқа өткізу ұсынылсын .**
3. **Ақтөбе облыстық мәдениет, архивтер және құжаттама басқармасына, Мәртөк аудандық Әкімшілігіне аудандық мұрағаттың жаңа ғимаратын салуды шешу мүмкіндігін қарастыру ұсынылсын.**

**Төраға Ш. Саринов**